JohanHeinsen/ENO huggingface dataset:
Aarhuus Stifts-Tidende, 1847-09-18
Hos Dreiermester L. Holm i Ebeltoft kunne to Dreier svende (den Ene Hornarbeider, den Anden Træarbeider) erholde Arbeide. At jeg giver 8 pCt. Rabat paa alle de Skolebøger, som kjøbes hos mig til Brug i den nye Borgerskole, finder jeg mig foranlediget til at bekjendtgjøre. A. Basse.
Aarhuus Stifts-Tidende, 1847-09-18
Hos Boghandler J. Seidelin faaes: Franklin. Veien til Velstand eller Kunsten at blive riig og lykkelig, 8 s.; historiske Optegnelser om de danske Konger af den oldenborgske Stamme, 1 Mk.; Tordenskjolds Levnet, 1 Mk.; Udvalgte Fortællinger af Hebel, 3die Samling, 1 Mk.; Monologen af Schleiermacher, oversat 4 Mk.; Combes, Physiologiens Hovedsætninger, oversat 1 Rbd. 3 Mk.; Taskenspilleren, 1 Mk.; Samling af Lege, 1 Mk. Jndtil videre kjøbes ingen brugte Bøger.
Aarhuus Stifts-Tidende, 1847-09-18
Natten imellem den 14de og 15de ds. er fra Maar slet Mark bortkommet en sortblisset Hoppe med Føl og en blankbruun aarings Plag med en hvid Stierne; Hov pen havde 4 hvide Fødder. For deres Tilveiebringelse udloves en Douceur.
Aarhuus Stifts-Tidende, 1847-09-18
Over Maarslet By, den 17de Sept. 1847. Søren Andersen. De Presenter, som det ved Mødet i Spor ring Kro den 8de April d. A. blev besluttet at tilstille tvende fortjente Stænderdeputerede, ere nu færdige og ville, fra 25de Sept. til 2den Oct. inclusive, blive udstillede hos Hr. Kbm. Leth i Aarhuus til alle de Bidragydendes behagelige Eftersyn. Sammesteds henligger ogsaa Regnskabet til Underretning for alle Vedkommende.
Aarhuus Stifts-Tidende, 1847-09-18
Fra 2den til 9de Oct, henstaae de i Spørring Kro, hvorpaa de ville blive flyttede til Randers, for ogsaa der at udstilles. Spørring, den 16de Sept. 1817. Comiteen.
Aarhuus Stifts-Tidende, 1847-09-20
No 154. Mandagen. den 20de Septbr. Kongelig privilegeret : Aarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1847-09-20
Nyheder fra Udlandet. Hele Jtalien sværmer i den høieste Begeistring for Pius den Niende, Nutidens største Mand. Allevegne hvor Folket reiser sig, for at kæmpe under hans Banner, der skal føre det til Lys og Frihed, synges Hymner til hans Priis, bekrandses hans Buste, velsignes hans Navn. Selv Kongen af Sardinien ruster sig, for at staae Paven bi med tyve Regimenter. Fra det Piemontesiske og Reapolitanske bevæge stærke Troppeafdelinger sig mod den romerske Grændse.
Aarhuus Stifts-Tidende, 1847-09-20
Fra Englands og Frankrigs Side imodeseer man alvorlige og bestemte Protester mod Ferraras Besættelse af Østerrigerne; men disse paastaae, at de ere berettigede dertil, ifølge hemmelige Bestemmelser i Wiener tractaten. For Ancona ligge tre engelske Krigskibe og true med en Landgang. En fransk Escadre er underveis dertil. Den berømte Componist Rossini er valgt til Capitain ved Borgervæbningen i Bologna.
Aarhuus Stifts-Tidende, 1847-09-20
Glæden over Hertugen af Luccas Omvendelse til Enighed med sit Folk, i reformatoriske og liberale Anskuelser, blev ikke lang. Strax efterat han havde udstedt de forønskede og med saamegen Jubel modtagne Anordninger, begav han sig til Massa og erklærede derfra, at hine Bestemmelser vare ham aftvungne og at han derfor ikke vilde sætte dem, navnlig ikke Nationalgardens Oprettelse, i Udøvelse. Nu udbrød der iblandt Lucas Befolkning en frygtelig Bevægelse, som forøgedes ved en Mængde Tilstrømmende fra Livorno og Pisa. Alle lovlige Autoriteters Virksomhed ophørte; man oprettede selv en Nationalgarde, og indskrev Frivillige til at gaae mod Østerrigerne; man plantede den romerske Fane og besluttede at, hvis Hertugen ikke vilde vende tilbage, skulde der lægges Beslag paa hans Jndtægter og hans Palads seqvestreres. Under den heftigste Bevægelse vender imidlertid Hertugen uventet tilbage, allerede den 3die September om Middagen, og da han gjentog sine den 1ste givne Løfter og i Eet og Alt lovede at opfylde Folkets Ønsker, saa forvandlede Vreden sig atter til Glæde, saa at endogsaa den upopulaire Arveprinds hilsedes med Vivat. Arveprindsen er, som bekjendt, gift med Hertuginden af Berrys Datter, Hertugen af Bordeaux's Søster. Der fortælles, at hun har indstændigt raadet ham til, at forandre sine cras-absolutistiske Meninger, idet hun har opstillet sin egen Families Skjæbne som Exempel for ham. Bevægelsen i Lucca har senere forplantet sig til Livorno, hvorfra, efter en heftig Demonstration i Theatret, en Deputation af Communalbestyrelsen afgik til Florents, for at andrage paa Borgergardens øieblikkelige Oprettelse. Uagtet denne Sag stod under Overveielse af den nyoprettede consulta di stato, bevilgede Storhertugen dog øieblikkeligt Forlangendet, og befalede Raadet kun at beskjæftige sig med Nationalgardens Reglement.
Aarhuus Stifts-Tidende, 1847-09-20
J Kongeriget Neapel er udbrudt en meget betydelig Opstand. Linietropperne, der sendes did, desertere tildeels over til Oprørerne, deels vægre de sig ved at slaaes med dem. J Sicilien er Alt i den største Bevægelse, og paa flere Steder er der allerede forefaldet betydelige Excesser. J Neapels Hovedstad ere arresterede over 700 unge Mennesker af Middelstanden.
Aarhuus Stifts-Tidende, 1847-09-20
J Calabrien bestaae Oprørsbanderne af 300 smaae Trupper, der føre en gruopvækkende Guerillakrig. Den i Palermo opdagede Sammensværgelse havde til Hensigt, at erklære Øen for uafhængig og udraabe Prinds Carl af Capaa (der som bekjendt blev landsforviist af sin Broder, fordi han, imod hans Villie, havde giftet sig med en engelsk Kjøbmands Datter, Miss Penelope Smith) til Konge af Sicilien. Prindsen har i flere Aar været bosat paa Malta.
Aarhuus Stifts-Tidende, 1847-09-20
Dronningen af Spaniens nye Ministerium har allerede udfærdiget nogle Decreter, der have forvoldet stor Bevægelse blandt Publicum. Alle indbyrdes Tvistigheder skulle fra nu af være forglemte, og Enhver herefter kun behandles efter hans nuværende eller fremtidige Forhold, alle Borgere skulle, uden politisk Meningsforskjellighed, efter deres Evner have lige Adgang til Embeder og Æresposter; der skal udstedes en alm. Amnestii, og alle politiske Processer ophæves; Seiers-Hertugen (Espartero) tilbagekaldes og udnævnes til General en chef for hele den spanske Armee. Jsær havde Esparteros Tilbagekaldelse frembragt en uhyre Enthusiasme, alle hans Tilhængere havde illumineret deres Huse og raabt: "Leve den constitutionelle Dronning! Leve Espartero, Leve Militsen!" Da Hs. Maj. kort efter reed til Prado, blev hun jublende omringet med disse Raab. Paa Børsen herskede derimod Bestyrtelse, og Courserne faldt, thi Salamanca har, som Finantsminister, alle Capitalister imod sig. "Serrano skandaliserer, Salamanca ruinerer Spanien er det almindelige Løsen. Narvaez opholdt sig endnu i Spanien: han staaer i stor Gunst hos Hæren, kan raade over Dronning Christines Penge og er vis paa Frankrigs Bistand. Et Dacapo fra La Granja er følgelig ikke umuligt. Den almindelige Stemning er derfor meget bekymret. At den franske Regjering er utilfreds med et progressistisk Cabinet i Spanien, er saa naturligt, da det er det Samme som Opløsning af Dronningens nuværende Ægteskab, hendes Gjen formæling og de montpensterske Børns Udelukkelse fra Thronfølgen; ja engelske Blade omte allerede om, at Dronning Jsabella, hvis formeentlige Ufrugtbarhed nu er gjendrevet indtil Evidents, skal formæles anden Gang med En af den portugisiske Dronnings Sønner, (9 a 10 Aar gamle), hvorved engang i Tiden begge Riger (Portugal og Spanien) kunne sammensmeltes til eet. Naturligviis vil Ludvig Philip gjøre alt Muligt for at tilintetgjøre disse Englands Machinationer (som det hedder i de franske Blade). Den franske Kongefamilie har atter faaet Sorg, idet Hertugen af Remours, Ludvig Philips ældste Søn, paa en Jagt ved Compiegne skal være saaret saa betydeligt ved et Vaadeskud, at man paa en Baare maatte bringe ham op paa Slottet, hvor Lægen strax forordnede en Aareladning. Derimod har den havt den Glæde, at Hertuginden af Anmale er bleven forløst med en Søn, som skal kaldes Hertug af Guise. - Siden Aftenspectaklerne i Paris ere blevne forhindrede ved Politiets og Militairets kraftige Mellemkomst, have Rolighedsforstyrrerne nu begyndt med at indjage Folk Skræk ved et Slags Petarder eller smaae Helvedsmaskiner, der springe med stort Knald og udkaste Oprørssedler. Paa nogle af disse læstes forleden Aften: "Lader os brænde og ødelægge, indtil man indrømmer os Eiendoms-Fælleskab.
Aarhuus Stifts-Tidende, 1847-09-20
Fra London erfares atter endeel betydelige Fallitter, nemlig: Gower Nephews & Co. med 5 a 600,000 Pd. Stl. Dette Huus skal være blevet ødelagt ved Jernbane-Speculationer. Det store Kornhandlerhuus: Th. Usborne & Søn, hvis Passiva er 100,000 Pd. St.; det vidtbekjendte Huus: Alexander & Co. (der ikke engang kan byde sine Creditorer 20 pCt.) havde trukket det med sig. Endv. ere følgende Londonner huse fallerede: Hastie og Hutchinson, hvert med 50 til 60,000 Pd. St., samt Allison Cumberlinge, Pavitt & Co. og Kingsford & Barnevell, næsten Alle formedelst deres altfor vidt drevne Kornspeculationer.
Aarhuus Stifts-Tidende, 1847-09-20
To tydske Prindser ere døde i denne Tid, nemlig Prinds Wilhelm af Löwenstein-Wertheim i Søbadet ved Ostende af Nervefeber, og Prinds Carl af Bent heim=Tecklenburg i Rheda, Provindsen Westphalen, af en Hjernesygdom.
Aarhuus Stifts-Tidende, 1847-09-20
Keiseren af Rusland har paa Finantsministerens Jndstilling tilladt at gjøre Udlaan paa alle Sorter Kornvarer; en Forholdsregel, som vil forebygge megen Ulykke, og standse forcerede Salg. Jøvrigt er det meget stille i Kornhandelen, baade i Riga og St. Petersborg. J de preussiske Havne ligeledes.)
Aarhuus Stifts-Tidende, 1847-09-20
Den 4de og 5te dennes afholdtes i Stockholm Auction over den afdøde Emilie Hogqvists Efterladenskaber. Den berømte Skuespillerindes Garderobe bestod af omtrent 400 Kjoler og Kaaber af Fløiel, Silke og Hermelin, prydede med Kniplinger, Galloner og Perlebroderier, mere end 2 Dusin ægte Shawler, Bunker af Stykker Silkefløiel og Atlas i en saadan Mængde, at mangen Silkekræmmers Oplag ikke er meget større. Desuden forefandtes 130 størstedeels med ædle Stene indfattede Guldsmykker, blandt hvilke en Parasol med Haandtag af Guld og Rubiner; to Dusin prægtige Armbaand; en Ring, som betaltes med 400 Rdlr. Bco.; et Par Ørenringe til 340 Rdlr.;to andre Ringe, for hvilke betaltes 526 Rdlr. 16 s., samt omtrent 6,000 Lod Sølv, hvoriblandt en Hjelm som Skuespillerinden engang fik for hendes Udførelse af Jomfruen af Orleans Rolle, et Toiletspeil paa 500 Lod, som solgtes for 666 Rdlr. 32 s.; et Par Lysestager paa 359 Lod, der betaltes med 500 Rdl. en Skaal paa 351 Lod, der betaltes med 585 Rdl.;et fuldstændigt Service osv.
Aarhuus Stifts-Tidende, 1847-09-20
Fædrelandet.
Aarhuus Stifts-Tidende, 1847-09-20
Kjøbenhavn, den 18de September. D. M. Kongen og Dronningen ankom til Sorgenfri Slot i Onsdags Nat Kl. 12. Førend D. M. toge derud havde de aflagt et Besøg hos Hds. M. Enkedronningen.
Aarhuus Stifts-Tidende, 1847-09-20
J Sorø har Hs. Maj. i sin Tak for en bragt Hylding udtalt sine bedste Ønsker for "Sorø Academies Held og Ære, for den danske Tunge og det danske Folk, saa at man deraf synes at turde slutte, at det er Hs. M. Hensigt at bringe noget ret Nationalli og Folkeligt ud af det reformerede Academi, maaskee have de friske Jndtryk fra Slesvig bidraget til at styrke og modne denne Beslutning hos Kongen. (Fdl.)
Aarhuus Stifts-Tidende, 1847-09-20
Idag feirer Hs. M. Kong Christian den 8de paa Sorgenfri Slot sit 62de Aars Fødselsdagsfest. Der er Glæde hos Hs. M. ophøiede Livs Ledsagerinde, der i Hælvten af hans Levedage har deelt Livets Glæder og Sorger med ham; der er Glæde i Kongens Slægt og i Kongens Huus, men der er ogsaa Glæde i alle erkjendtlige Undersaatters Hjerter. (Aftbl.) Kammerh. Zahrtmann, der som Adjutant ledsagede Hs. M. Kongen paa Dennes nu tilbagelagte Reise, er formedelst et Anfald af Rosen bleven tilbage paa Føhr. Cancellipræsidenten Grev Moltke er heller ei saavidt restitueret, at han har kunnet ledsage Hs. Majestæt tilbage hertil. Om Begges Befindende haves dog de meest beroligende Efterretninger. (Aftbl.)
Aarhuus Stifts-Tidende, 1847-09-20
Overhofjægermester Blixen-Finecke skal, i Forening med en anden anseet Mand, have kjøbt en stor Eiendom i Nærheden af Vedbek, hvor det er deres Hensigt at oprette en stor Marstald til Forædling af den danske Hesterace. Et nyt Exempel paa de skrækkelige Følger af Usædelighed er igaar passeret her i Staden. J længere Tid havde en Tjenestepige ved sit Udseende indgivet sin Madmoder Formodning om, at hun var i gode Omstændigheder, men paa Madmoderens Forestilling, om itide at tage de fornødne Forholdsregler og tilstaae sin Forfatning, paa det Bestemteste benægtet at hun nogensinde havde indladt sig i Forhold af slig Natur, hvorimod hendes Udseende hidrørte fra en Sygdom. Jgaar Formiddags begav hun sig ind paa en Retirade i det Sted, hvor hun tjener, og blev der usædvanligt længe, hvilket vakte nogle i Huset Boendes Opmærksomhed, der havde iagttaget hende. Man anstillede Undersøgelser efter hendes Bortgang, og det viste sig, at hun havde født paa det omtalte Sted, nedkastet det levende Foster, et fuldbaaret Drengebarn, i Privetet, og derefter udstoppet sig, for at faae sit tidligere føre Udseende. Umiddelbart efter Fødselen gik hun hen og malkede 16 hendes Huusbond tilhørende Køer og har Mælken ind ved Hjælp af et Aag. Medens man maa beundre den Kraft og Beherskelse, som desværre saa ofte viser sig i Lastens Tjeneste, maa man gyse over den Afgrund, hvori først Ukydskhed og siden forbrydersk Undseelse for Menneskenes Dom kan nedsænke en Moder.
Aarhuus Stifts-Tidende, 1847-09-20
(Aftenbl.)¬
Aarhuus Stifts-Tidende, 1847-09-20
Man har i den senere Tid allerede havt flere Exempler paa den høiere Udvikling, Lommetyve-Jndustrien ogsaa hertillands har erholdt. Men endnu har man dog hos vore indenlandske Lommetyve savnet den piquante Opfindsomhed, som udmærker de fra Høiskolerne i Paris og London udgaaede. En lille Historie fra de allersidste Dage røber imidlertid ogsaa i denne Henseende de lykkeligste Anlæg. Et ungt Menneske savnede forleden, da han kom hjem fra Tivoli, sin Pengepung, hvori der var endeel Sølvpenge. Han undlod ikke at gjøre den fornødne Anmeldelse derom til Politiet, og erholdt ogsaa ganske rigtigt Pengepungen tilbage; den var bleven leveret op paa Politikammeret af en velklædt Person, som foregav at have fundet den i sin Kjolelomme efter sin Hjemkomst fra Tivoli, uden at han vidste, hvorledes den var kommen der. Men ved at aabne Pungen fandt Eieren, istedetfor de deri værende Sølvpenge, kun – en Kobber halvskilling. Tyven havde nemlig havt det geniale Jndfald, at practisere den ind i den Andens Lomme, efter at have tømt den.
Aarhuus Stifts-Tidende, 1847-09-20
(Aftenbl.) Ombord paa det hertil for kort Tid siden ankomne engelske Dampskib "Camilla", der farer mellem London og St. Petersborg, befandt sig en Englænder, som ved en Feiltagelse var nødsaget til at lægge Reisen fra London til Hull over Kjøbenhavn. Han skulde nemlig afgjøre nogle Handelsforretninger i Hull, men inden han begav sig paa Reisen, liggede han for dybt i Glasset, saa at han i lovlig beruset Tilstand, ankom til Toldboden ved London, for at gaae ombord paa et Dampskib, der skulde afgaae til Hull. Ved Siden af dette laae ulykkeligviis Dampskibet "Camilla, han tog Feil af Skibene, og opdagede ikke sin Feiltagelse førend Skibet befandt sig paa rum Sø. Han fandt sig imidlertid i sin bittre Skjæbne og for saameget som muligt at forsøde denne, drak han sig atter en god Perial, med hvilken han da ogsaa steg iland paa Kjøbenhavns Toldbod. Nu har han besluttet at oppebie "Camillas" Tilbagekomst fra Petersborg, for at vende tilbage til England.
Aarhuus Stifts-Tidende, 1847-09-20
En comisk-tragisk Begivenhed passerede nylig hos en herværende Conditor. En Mand i den modnere Alder, der af Skjæbnen var tvungen til at gaae med en Toupee, havde nylig forlovet sig med en ung Pige, som formodentlig ikke abnede, at Kjærestens Haarfylde var forloren. En Dag i forrige Uge inviterede han hende og et Par Veninder op hos den omtalte Conditor, som nylig havde faaet sine Vægge malede med Oliefarve, der endnu ikke var ganske tør. Ulykkeligviis lænede han sit Hoved op til Væggen, Haaret, klæbede fast, og da han, uvidende derom, trak Hovedet tilbage, blev Toupeen hængende paa Væggen, til den arme Mands store Betuttelse. Veninderne opsloge en skraldende Latter, den unge Pige stak i at græde, og den samme Aften sendte hun ham et Brev, hvor hun opsagde ham Huldskab og Troskab. Vi troe at burde tilføie, at Historien er aldeles sand.
Aarhuus Stifts-Tidende, 1847-09-20
Jgaar Aftes har det skandinaviske Selskabs Sangforening opløst sig paa Grund af en ved Generalforsamlingen opstaaet Strid. Landsoverretsdomme. Borgercapt. Kbm. Bentzen, Birked. Rasmussen, Kom. Kuur, Md. Nørgaard, Kom. Wulff og Lind, Alle i Aarhuus, ere idømte en Mulct af 10 Rbd. til Byens Fattigkasse for hver Dag de sidde Dommen overhørig: inden 6 Uger efter dens Forkyndelse at borttage den af dem opførte Jnddæmning eller Skjærm for deres Eiendomme mod Havet og ganske ryddeliggjøre den Plads, hvorpaa samme er sat, for Steen, Pæle og anden Paafylding. - Henrik Sørensen, sat under Tiltale, for at have afskaaret en Deel af Halerne paa 4 i Kom. Büngers Gaard i Aarhuus henstaaende Heste, er dømt til at bøde 20 Rbd. til Aarhuus Byes Fattigkasse. -
Aarhuus Stifts-Tidende, 1847-09-20
Agent Galster i Nørre-Sundby er, for at have gjort sig skyldig i Land- og Forprang ved Opkjøb og Forhandling af et Parti Rug, 64 Tdr., som blev anholdt under Transporten til Aalborg, dømt til at bøde 100 Rbd. til Politi kassen og Rugen at være confiskeret til Fordeel for Kjøbmandslauget i Aalborg. (Vb. Av.) Skibs-Efterretn Stormen i Torsdags har forvoldet. megen Søskade. Fra Helsingøer meldes, at en russisk Skonnert stødte mod Bougen af en engelsk Brig, hvorved de begge kom til Skade; Russeren maatte kappe sine Master og sin hele overbord hængende Reisning. En bornholmsk Slup, og en Galiot som kom fra Kronstadt, søndersloges aldeles. Capt. paa det sidste Skib blev af Søen, opkastet i en Klipperidse, men den øvrige Besætning druknede. En Skonnert fra Umeaa kæntrede, Besætningen bjergedes. Mange Skibe mistede Ankere og Touge, under en trerebet Mersseilskuling.
Aarhuus Stifts-Tidende, 1847-09-20
Handels=Efterretninger. - Ogsaa i England har Høsten været særdeles gunstig, baade med Hensyn til Qvantiteten og Qvaliteten. Selv Rugen, der mislykkedes i Fjor, er meget god i Aar. Kartoflerne have vel hist og her lidt noget, men i Almindelighed ere ogsaa de nu uden Fare. (H. B.)
Aarhuus Stifts-Tidende, 1847-09-20
Fouragepriserne ville hedder det i Aalb. Av. sandsynligviis stige, eftersom Hs. Excellence Generallieutenant Sundt i Middelfart lader holde Licitation over en Leverance af for Tønder Havre, 48 Lpd. Ho og 54 Lpd. Halm.
Aarhuus Stifts-Tidende, 1847-09-20
Angaaende Smørpriserne hedder det i sidste No. af bemeldte Avis. De sidste Dages regnfulde og milde Veir har virket godt paa Ævreproductionen, og Priserne ere desuden paa et saa spændt Punct, at man imodeseer en Vigen." Paa Grund af en blandt Faarene udbrudt Koppe sygdom har det kgl. pinnebergske Landdrosti indtil videre forbudt Jndv. i Wedel al Udførsel af Faar, Uld og Lammeskind.
Aarhuus Stifts-Tidende, 1847-09-20
Qvægpriser paa Trommesalen ved Kjøbenhavn: En Stud vog 28 a 30 Lpd. 80 a 85 Rbd. En Do. 20 a 24 Lpd. 69 a 65 Rbd. En Ko. v. 18 a 22 Lpd. 50 a 55 Rbd. En Qvie, 18 a 22 Lpd. 50 a 55 Rbd. Fallitter, Kjøbmand Jørgen Holstebro i Helsingør har opgivet sit Bo til Skifte og Deeling mellem sine Creditorer.
Aarhuus Stifts-Tidende, 1847-09-20
Khvns. Børs=Cours den 17de Septbr. Hamborg a vista . . . . . . . . . 199. Bank-Disconto . . . . . . . . . . 4 PC. Do. af Banco Vexler 4 PC. 4 PC. kgl. Obligationer . . . 101 a 101 1/2. Nationalbank=Actier. . . . . . . . 176 1/2 a 177.
Aarhuus Stifts-Tidende, 1847-09-20
Kjøbenhavns Torvepriser den 18de Sept.: Hvede 6 a 3 Aar. Rugal. Byg a R. Havre 38 a 32 Tdn. Ærter 5 a 3 Mai. Flæsk 16 a 19 1 Lpd. Smør 28 a 2 1 Pd. Do. 16 a 17 3 Fd. Landeiendoms-Salg. Avlsgaarden Skovsgaard, en Fjerdingvei fra Hobro, med tilliggende Skov, Huse og Fæsteforder, er solgt af Overkrigscommissair Secher til Proprietair Hansen af Windingnygaard pr. Horsens for 19,200 Rbd. Sidstnævnte har solgt Vindingnygaard til Forpagter Stoutz af Nebel Mølle pr. Veile for 14,000 Rbd. (Rd. Av.)
Aarhuus Stifts-Tidende, 1847-09-20
Befordringer og Afgang. Hs. Maj. har den 18de Septbr. (Allerhøist Fødselsdag) allern, udnævnt Etatsraad, Professor A. Oehlenschlager, til Conferentsraad.
Aarhuus Stifts-Tidende, 1847-09-20
Ledige Embeder. Byfoged-Embedet i Holstebro og Herredsfoged-Embedet i Hjerm og Ginding H. under Ringkjøbing Amt. - Byfoged-Embedet i Varde samt Herredsfoged-Embedet i Øster- og Vester-Herreder under Ribe Amt.
Aarhuus Stifts-Tidende, 1847-09-20
Dødsfald Fru Anna Steinmann født Comtesse Schulin, Bertholine Othonio Stolpe, Frederik Stoud, i Khvn. Borgermester Dahnhardt i Tønning. Christian Westphal (47 Aar) i Aalborg. Forhenv. Adjunct Si mony (72 Aar) i Randers. Strømpehandler L. Christensen i Hjermind. Branddirecteur Dinesens Enke i Viborg. Alfred Bretton (Stiftamtmand Brettons Søn) i Viborg.
Aarhuus Stifts-Tidende, 1847-09-20
Copulerede. J Særslev den 11te Septbr., Kjøbmand N. B. Thomsen og Jfr. Louise Soldin af Bogense.
Aarhuus Stifts-Tidende, 1847-09-20
Reisende. Med Dampskibet Jris fra Kjøbenhavn: Kammerjunker By- og Herredsfoged Willemoes med Frue, Birkedommer Kampmann m. Familie, Kom. Julius Ree med Kone og Søster, Boghandler Kabell med Datter, Secretair Petersen, Consul Jensen, Kom. Hald, Assessor Ussing, Skomagerm. Jacobsen, Frøken Glahn, Kom. Christensen, Jfrne Woldemar og Henneberg, Handelscommis Levy, Skpr. Bone, Fru Jørgensen, Kom. Stenfeldt, Maler Møller, Garver Wissing, Handelsreis. Jensen, Jfr. Worm og Bøggild, Handelscommis Eckemann og Møller, Fru Hofbauer, Md. Jelstrup, Hr. Kjellerup, Billedhugger Saaby, Cand. Buchholtz, Jfrne Hammer og Olsen, Hr. Bræmer, Forp. Hansen, Handelsreisende Bloch, Cigarmager Klock, Skræderm. Kleuk, samt endeel Dækspassagerer. Jalt 64 Passagerer.
Aarhuus Stifts-Tidende, 1847-09-20
Med Dampskibet "Jris til Kjøbenhavn: Dhrr. Ree, Bache, Bang, Holbeck, Holm, Lauritzen, Byberg og Terndrup, Propr. la Cour, Apotheker Glahn, Frøken Wolff, Godseier Larsen, Consul Glorfeldt, Cand. pharm. Faber, Kom. Faartoft, Lyngbye og Schrøder, Frøken Jespersen, Møllebygger Møller, Kbm. Broge og Faurschou, Jfrne Borup og Nielsen, Mr. Hansen, Discipel Magnussen, Jfrne Hjort og Arenstrup, Kom. N. J. Møller, Jfr. Warburg, Stud, art. Schoubye, Jfr. Mønsted, Md. Boe, Strømpeh. Satterup, Jfr. Nielsen, Md. Mehbus, samt endeel Dækspassagerer. Jalt 48 Passagerer. Med Dampsk. Chr. VIII. fra Kallundborg: Kammerraad Johannsen, Pastorinde Kall. FrøkenDrebold, Organist Kabell, Pastor Dahlhoff, dHrr. Friederici og Philipsen, Kbm. Røse med Kone og 2 Døttre, Møller Krygger, Madame Ramer. Med Dampsk. Chr. VIII til Kallundborg: Frøken Lewetzow, Bomuldsvæver N. Mathiasen, Hr. M. Mathiasen.
Aarhuus Stifts-Tidende, 1847-09-20
Jndsendt. Jgjennem det aabne Rækværk paa Mindebroen styrtede i Løverdags en lille Dreng, som faldt, ned i Aaen, hvor han maaskee var druknet, hvis ikke en anden Drengs Mod og Aandsnærværelse havde reddet ham. Vedk. gjøres i Anledning heraf opmærksom paa, hvis man vil forebygge flere Ulykker, at der maa blive sat en Mellem stang i Rækværket.
Aarhuus Stifts-Tidende, 1847-09-20
Bekjendtgjørelser. Missionsforeningen i Veile Amt afholder sit Efteraarsmøde i Kolding Onsdag den 29de September, Formiddag Kl. 10. Foreningens Medlemmer og Missionssagens Venner indbydes til Mødet.